***Ftesë për aplikime***

**Projekti:** “**Moshimi vlerë njerëzore- Përkujdesja detyrimi ynë**”

**Datë:** 1 Janar 2025 – 31 Dhjetor 2025

**Informacion**

"Qendra për Administrim Social Ekonomik Territorial" (ASET) është një organizatë jo qeveritare dhe jo fitimprurëse e regjistruar në vitin 2014. Stafi i qendres përbëhet nga ekspertë të kualifikuar me përvojë të gjatë në mbrojtjen, promovimin dhe advokimin e të drejtave të njeriut dhe grupeve vunerable, gjithashtu me eksperiencë shumë të mirë në grumbullimin, hulumtimin dhe analizimin e të dhënave, ngritje kapacitetesh dhe shërbime ndaj grupeve vunerable.

**Përshkrim i projektit**

Qëndra për Administrim Social, Ekonomik dhe Territorial-ASET me mbështetjen financiare të “Këshillit të Qarkut Tiranë” do të implementojë projektin:

**“Moshimi vlerë njerëzore- Përkujdesja detyrimi ynë”**

Projekti synon të realizojë ofrimin e shërbimeve alternative siç është kujdesi shtëpiak për të moshuarit në nevojë në Qarkun e Tiranës me qëllim shmangien e institucionalizimit të tyre në shtëpitë e të moshuarve rezidenciale.

Projekti do të implementohet në periudhën 1 Janar 2025 – 31 Dhjetor 2025

Në kuadër të këtij projekti, ASET kërkon të kontraktojë Operator Social.

**Kërkohet që kandidati të plotësojnë kriteret e mëposhtme të Operatorëve Socialë të dokumentuara me:**

* Diplomë Universitare në Shkenca Sociale;
* Përvojë në projekte në fushën e shërbimeve sociale (e preferushme në projekte specifike me të moshuar)
* Trajnime në fushën e shërbimeve sociale
* Dëshmi penaliteti
* Raport mjeko-ligjor për aftësi për punë
* Curriculum Vitae
* Certifikata Trajnime për ofrim shërbimi për të moshuar janë të preferueshme;

**Përgjegjësitë dhe detyrat e Operatorit Social:**

1. Për cdo të moshuar do të kryhen vizita në banesë.
2. Operatori do të ofroje shërbimin për 3 muaj me mundësinë e ripërtëritjes së kontratës dhe për vitin pas ardhës.
3. Të hartojë plane individuale të kujdesit për të përmbushur nevojat e tyre në përputhje me standardet e miratuara.
4. Të ofrojë asistencë shtëpiake në banesë për të moshuarit në përputhje me nevojat dhe planin individual të kujdesit për të moshuarin;
5. Mbështetje dhe ndihmë për të moshuarit;
6. Ndërhyrje sociale për të përfituar autonomi individuale për aktivitetet e përditshme, mbajtjen dhe ruajtjen e aftësive dhe integrimin e tyre sipas rasteve specifike;
7. Përmbushjen e nevojave të përditshme, sipas vlerësimit, rast pas rasti;
8. Shoqërim dhe transportim (shoqërime për komisione, ekzaminime mjekësore, shoqërim kur udhëtojnë përreth qytetit për nevoja personale ose mjekësore) etj;
9. Furnizimin e barnave apo furnizime të tjera jetike sipas kërkesës së të moshuarit;
10. Ndihmë për shërbimet bazë mjekësore dhe infermieristike pranë institucioneve shëndetësore;
11. Shërbime rehabilitimi, zhvillimi dhe këshillim psikologjik e ligjor sipas rastit;
12. Të ruajë konfidencialitetin e të dhënave;
13. Të ofrojë shërbim në përputhje me nevojat e përfituesve dhe plotësimin e kërkesave të programeve zhvilluese sipas standardeve të miratuara;
14. Të ofrojë siguri dhe mbështetje për të moshuarit për t’i dëgjuar dhe inkurajuar që të shprehin nevojat, dëshirat dhe ndjenjat e tyre;
15. Të nxisë mundësitë që të arrijnë potencialin e tyre të plotë;
16. Të nxisë besimin dhe pavarësinë e të moshuarve;
17. Të sigurojë një bashkëpunim efiçent mes ofruesit të shërbimit me familjarët si dhe persona të tjerë.
18. Të vlerësojë dhe të marrë në konsideratë të gjitha mundësitë me qëllim që të moshuarit të zhvillojnë potencialin e të tyre të plotë.
19. Raportimi mbi punen e realizuar dhe shërbimin e ofruar në banesë do të kryhet mbas cdo vizite tek të moshuarit pranë koordinatorit të projektit

Aplikimet të dërgohen në adresën elektronike:

info@asetcenter.al brenda datës 25/01/2025 ora 16:00